
Tae stert wi, the Meenister telt the forgaith- 
erin o his surprise, in a pleisured wey, tae see 
hou sindert the maimbership o the CPG wis 
baith wi regaird tae the airts they cam frae an 
the interests they war forspeakin for. 

He awned that his meenisterial blad haedna 
gien him onie muckle contack wi Scots tho, 
pairsonal like, he haed aye been awaur o the 
Scots question aw his life. 

Thon forgaitherin wis the 
first direck contack the 
Meenister haes haed wi the 
CPG an he howped it wad be 
ane that micht learn him 
aboot some o the kinches that 
micht a been passed ower. 

He thocht the learnin o Scots 
history wis wantin in mony 
weys an it, alang wi the Scots 
language, haed the kinna real 
deep doon values that aw 
young Scots shuid be gien the Mat tae git tae 
ken aboot. He greed that it wis a true fack 
that bairns at the schuil uised tae hae thair 
Scots dingit oot o thaim. He threapit the 
Scots Executive haed makit certain comMt- 
ments areddies tae the language, sic as the 
National Cultural Strategy, but he wis awaur 
the Executive haedna gaed as faur as fowk 
haed wantit anent the implementation o the 
European Charter for Minority Languages. 
The Meenister feinisht wi sayin that he wad 
be blithe tae see whit government an hissel 
cuid dae tae gie young fowk a better Mat tae 
the language. He haed nae norries areddies 
anent whit can an canna be duin but he wis 
shuir the shuidna be onie competeetion 
atween Scots an Gaelic. 

Efter aw the questions wis speirt frae the 
body o the kirk, the Meenister gied the fol- 
laein answers:- 

In repone tae a speir aboot whan the Scots 
Executive’s gaun tae awn that it haes a policy 
for Scots an whan is it gaun tae lat fowk ken 
hou sic a policy will be cairiet oot, he said it 
wisna juist aboot guid ettles, it wis a maitter 
o resources an aw but, tho the’r nae strategy 
tae haund this meMt, he wad walcome some 



haed daured a laddie frae uisin Scots in the 
coort chaumer haed mair tae dae wi the Sher¬ 
iff s ain pairsonal consaits aboot Scots nor 
ocht tae dae wi the law an fowk shuid be 
alloued tae uise Scots gin that wis whit they 
wantit tae dae. 

Wi regaird tae cultural tourism, the Meenister 
didna see onie raison whit wey the Scots 
language shuidna be uised tae 
mak Scotland a mair intrestin 
place for fowk tae veesit. 

In repone tae a heckle aboot 
the National Cultural Strat¬ 
egy no kythin onie parteeclar 
guid for Scots, the Meenister 
speirt the CPG tae tak tent 
that the Strategy haes juist 
been gaun for twa year an 
that the Executive is takin a 
wheen o things forrit. The 
saicont yearly seance o the 
NCS will hae exemplars o hou the Executive 
wis cairiein oot the ettles o the Strategy. He 
said an aw that he wad walcome ocht pro¬ 
poned aboot whit maitters frae the Strategy 
cuid be taen forrit. Still aye on aboot the 
NCS, the Meenister telt the forgaitherin a 
curn o twal fowk haed been set up tae tak the 
strategy forrit an that the Executive haes 
jaloused that the’r a want for sma-er groups 
tae tak forrit indiveedual maitters an he wad 
be blithe tae conseeder the estaiblishment o a 
sub-group wi owerance for maitters tae dae 
wi language. He suggestit that gin sic a sub¬ 
group wis tae be estaiblisht, it wad be mair 
nor likely that maimbers o the CPG wad be 
invitit tae tak pairt in it. He invitit the maim¬ 
bers o the CPG tae tak pairt in mair discus¬ 
sions wi him on the subjeck o estaiblishin sic 
a group. 

The Meenister greed that mony o the issues 
that haed been pyntit oot bi maimbers o the 
CPG haed tae dae wi the furmn an cairiein 
oot o eddication policy sae he wad hae words 
wi Cathy JaMeson, Meenister for Eddication 
an Young Fowk. He greed an aw that he wad 
report back tae the CPG an lat thaim ken the 
oot-come o thae talks. 


O N Friday 20 Sept. 2002, Mike Watson 
in Belfast, said that:- 

(1) Whan he haed met wi the Cross Pairty 
Group on Scots Language in the Scots Pairla- 
ment last week, ane o the heid demands wis 
juist that the Executive shuid mak a sitable 
public threap recognisin that a guid lot is 
bein duin tae uphaud the Scots language. 

(2) But he thocht it wis fair tae speir whaur 
the Executive wis heidin frae thare anent 
uphaud for the Scots language. In his speech 
the nicht afore. Dr. Kirk proponed the shuid 
be a Scots Language Agency alang the lines 
o the Ulster-Scots Agency, an the Meenister 
thocht that Mcht weel be whit’s taen on as 
the best gate tae tak for the Scots language. 

(3) But whit he wad say wis that he wantit 
tae hear the consaits o the fowk in Scotland 
that’s at the hert o aw the mauchts bein makit 
tae forder the leid an mak siccar its staunin is 
richt estaiblisht. An thare an effective cross- 
pairty group in the Pairlament that’s a guid 
exemplar o thon Pairlament’s accessibility an 
its abeelitie tae cleek wi an ken the guid o the 
wice frae thae groups athin ceevic associe in 
oor kintra. An thon group is rowed intae 
furthsettin its Statement o Principles, an he 
(the Meenister) wad want tae conseeder 
thaim in time, then git back tae discussions 
wi the group, an he said that when he met wi 
thaim last week, he invitit thaim tae git thair 
wice yokit tae bi consultin on an then pittin 
forrit tae him, a strategy for the forderin o the 
Scots language. Thon wisna an ettle tae jouk 
the maitter as faur as he wis concairned for 
the group greed tae dae it an he walcomed sic 
birr for the’r nae gretter body o kennin anent 
the Scots language nor the maimbers o thon 
group, an it seemed tae him tae mak sense no 
tae leuk furth o thon group for the settin oot o 
the strategy that’ll tak the leid forrit. An he 
wad be blithe tae gie a haund in uisin thon 
strategy that’s brocht oot, as a wey o forderin 
the Executive’s policy on Scots. 

(4) He telt hou he haed dookit his tae in the 
watter at the CPG the week afore an his lugs 
wis still dirlin but the consait haed been taen 
that whan the UK government pit oot its ettle 














tae sign the Chairter, that Scots wis richtlie 
acceppit as a language an this wis the first 
offeecial recognition, as faur as he wis 
awaur, o Scots as a language. 

Scots Tung the 
first tae clype! 

O N the 1 Julie 2002, ae towmond efter 
the requirements o the European 
Chairter For Regional Or Minority Lan¬ 
guages cam intae force, the British an Scots 
governments wis speirt a nummer o ques¬ 
tions bi the Cooncil o Europe tae fm oot juist 
whit they’ve duin in the last towmond tae pit 
the requirements o the Chairter, Pairts I & II 
in the case o Scots, intae effeck. 

Nummer 106 o the Scots Tung Wittins (Sept 
2002), cairiet a copy o the questions for 
Pairts I & n that haes tae dae wi the Scots 
language, alang wi the answers gien bi the 
Scots government. As wis pyntit oot, the 
scant o answers anent Scots bi the Executive 
wisna acceppit bi Scots Tung an sae it taen 
up the invite bi Regina Jensdottir, ane o the 
admeenistrators for the Chairter in the Coon¬ 
cil o Europe, tae rax forrit its ain feedback 
tae the Cooncil o Europe. This wis pit in the 
haunds o the Cooncil on 12 Sept. 2002 an 
neist day Regina telt Scots Tung that the 
feedback wad be owerset intae a document 
for pittin afore the Comatee o Experts. This 
Comatee micht want tae hae words wi the 
curn whan it comes ower tae Scotland efter 
the New Year. Onie maimber ettlin tae see a 
copy o Scots Tung’s clype tae the Cooncil o 
Europe shuid e-mail the follaein address:- 
rfaimie @ btintemet. com 
At the time o writin (28-10-02), the anelie 
curns or associes, uphaudin or upsteerin for 
the Scots language, that haes raxed forrit onie 
feedback tae the Cooncil o Europe, is Scots 
Tung, the Scots Language Resource Centre 
an Scottish Language Dictionaries. Coorse, 
the’r aye the chance that ane or twa ithers 
haes duin the same an STW juist haesna 
gotten word o’t yet. 

It wad be an awfu peetie gin kenspeckle 
Scots curns, sic as the Cross Party Group, 
Scots Leid Associe, Saltire Society, Scots 
Speikers Curn Glesca, Aiberdeen Univairsitie 
Scots Leid Forum an the Broadly Scots Soci¬ 
ety o West Lothian, didna git repones awa, 
for it micht gie the Comatee o Experts the 
consait that thae curns haes juist aboot the 
same scant o smeddum for uphaudin an 
hainin the Scots language as the Scots gov¬ 
ernment haes. The time left for gittin repones 

Scots Tung WITTINS 
On the wab. 

The Scots Tung Wittins can be vizzied or doon- 
haunnelt an prentit (noo in PDF format forbye) 
frae the wabsteid o:- 

The Scots Speikers Curn, Glesca. 
Wabsteid backin:- 

Http://www.mlove.free-online.co.uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


oot isna as cuttie as wis thocht at first but it’s 
rinnin oot fast for aw that. 

The hinnermaist wittins frae the Comatee o 
Experts is that they wad expeck tae veesit the 
UK in Mairch an they wad accepp consaits 
up tae the end o Aprile but wad raither hae a 
keek at thaim afore thair veesit. The better- 
maist time wad be tae hae awthin in thair 
haunds bi the end o Februar. This soonds aw 
richt but tent maun be taen o the fack that 
maist curns is like tae hae juist ane or aiblins 
twa forgaitherins afore the New Year breck 
an anither ane or aiblins twa efter the year an 
afore the end o Februar. 

Noo’s the time tae mak a stairt for sic a docu¬ 
ment winna screive itsel. 


Nane sae blin! 


T HE requirements o the European Charter 
for Regional or Minority Languages, 
signed an ratified bi the government, haes 
been in force noo for a year past the 1 Julie, 
an ane o thae requirements is, “The facilita¬ 
tion and/or encouragement of the use of 
regional or minority languages, in speech 
and writing, in public and private life.” 

For aw that, the Scots Pairlament’s Corporate 
Body haes tumt doon a request bi the Cross 
Pairty Group on Scots tae hae signs athin the 
new £350m Holyrood biggin shawn in Scots 
as weel as English an Gaelic. The raison gien 
bi Sir David Steel’s Corporate Body is that 
it’s thair consait that a braider reinge o the 
Scottish public cuid be reached bi leemitin 
the languages on thae signs tae English an 
Gaelic an eikin on Braille tae the signs in- 
steid o Scots. 

In answer tae a question speirt bi the Cooncil 
o Europe’s Comatee o Experts (see column 
afore this) anent whit the Scots government 
haes duin aboot pittin the abuin requirement 
intae action, the Executive left thon question, 

Braille traffic 
signs ootside 
the Pairlament? 

like maist o the ithers anent Scots, wantin for 
onie answer at aw an didna e’en pit forrit an 
excuise o onie kind. 

The Comatee o Experts is wechtin thae an¬ 
swers noo an will nae doot be ower tae see 
for thirsels juist whit’s gaun on efter the new 
year. Gin it wisna sic a serious maitter, it 
micht be gey hard for thaim tae no tak a 
snicher tae thirsels at the kinna logic that’s 
comin oot the Scots pairlament thae days. 
Efter aw, the Scots government tells awbody 
the’r mair nor 1.5m Scots speakers in this 
kintra sae, gin the’r e’en mair nor that canna 
see, whit wey is it the’r no a wheen mair 
white sticks gaun aboot? Wi this muckle 
braidcastin o the Corporate Body’s unco 
pouers o logic, hou lang’s it gaunnae be noo 
afore it comes oot wi the pure dead brilliant 
idea o pittin up Braille traffic signs ootside 
the Pairlament? 

“The’r nane sae blin nor thaim that winna 
see!” as the weel kent saw tells us. 


Neist Forgaitherin 

Monday 18t November 
7.30pm tae 9.00pm 
The Sma Lounge. 

Brunton Ha, Musselburgh. 


Thochts on Gluttony 

W ATCH twa men eatin. As lang’s 
there’s a power or capacity o smilin 
on their cheeks, an in an about their een, - as 
lang’s they keep lookin at you, and round 
about the table, attendin to or joining in the 
tauk, or the speakin cawn, - as lang’s they 
every noo an then lay doon their knife and 
fork, to caw for yill, or ask a young lady to 
tak wine, or tell an anecdote, - as lang’s they 
keep frequently cawin on the servant lad or 
lass for a clean plate, - as lang’s they glower 
on the framed picture or prents on the wa, 
and keep askin if the tane’s originals and the 
tither proofs, - as lang’s they offer to carve 
the tongue or turkey—depend on’t they’ie no 
in a state o gluttony, but are devourin their 
soup, fish, flesh, and fowl like men and 
Christians. But as sune’s their chin gets 
creeshy—their cheeks lank, sallow, and 
clunk-clunky—their nostrils wide—their een 
fixed—their faces close to their trencher— 
and themsels dumbies—then you may see a 
specimen o the immoral and unintellectual 
abandonment o the sowl o man to his gusta- 
tive natur; then is the fast, foul, fat feeder a 
glutton, the maist disgustfuest cretor that 
sits—and far aneath the level o them that 
feed, on aw fowers, out o trochs on garbage. 

The Ettrick Shepherd. 


Statement o Principles 

A T Scots Tung’s forgaitherin on the 14t. 

October 2002, it wis decidit tae pit 
£100 tae the cost o prentin an furthsettin the 
CPG’s “Scots: A Statement o Principles”. 
The SLRC an aw haes greed tae mak anither 
£100 available tae the projeck forbye offerin 
tae gie a haund wi the distreebution o the 
buikies thirsels. 

The launch o the abuin document is expeckit 
tae kythe athin the neist twa-three weeks 
settin oot whit Scots expecks tae hae bi richt. 

Makar’s Neuk 

Nor will the search be hard or long: 

For tho tis true that Mither-tongue 
Has had the melancholy fate 
To be neglekit by the great, 

She still has fun an open door 
Amang the uncurruptit poor, 

Wha be na weent to treat wi scorn 
A gentlewoman bred and born, 

But bid her, thoch in tatters drest, 

A hearty welcome to their best. 

There aft on benmaist bink she sits, 

And sharps the edge of cuintry wits, 
wi routh of gabby saws, an says, 

An jokes an jibes of uther days: 

That gie sik gust to rustic sport, 

And gar the langsome night leuk short. 

Alexander Geddes 1737-1802 












